傅朝佑

傅朝佑（），字右君，江西臨川人，明朝末年官员。

生平
萬曆四十年（1612年）壬子科江西鄉試解元，師從鄒元標。天啓二年（1622年）壬戌科進士《天啓二年壬戌科进士履历便览》：傅朝佑，右君，書一房，丁酉二月初十日生。临川人，壬子一名，會二十四名，三甲三百二十九名。吏部政。甲子授中書，庚午考选，授兵科给事中，庚午巡青，壬申升户科右，管查刷，癸酉升工科左，甲戌管十庫，丙子升刑科都，丁丑调外任，補衢州府照磨。，授中書舍人，崇禎三年（1630年）庚午選兵科給事中，九年陞刑科都给事中。崇禎十年（1637年）因諫言革職下獄，廷杖六十，傷重卒。《明季北略》：傅朝祐，字右君，江西臨川人。萬曆壬子解元，天啟壬戌進士，授中書，庚午選兵科給事中，陞刑科。丁丑以諫言革職，下獄賜杖卒。當給事中章正宸以劾王應熊下獄，莊鼇獻以言時弊降黜，朝佑申救曰：「皇上之逮二臣，不啻風雷之振秋籜，視之若輕；而舉朝見逮二臣，不啻霜雪之損嘉禾，關係特重。」又劾太監王坤並咎首輔-{云}-。《明史·列傳258卷》6663-6665：傅朝佑，字右君，臨川人。有孝行。萬曆中舉鄉試第一，師事鄒元標。天啟二年成進士，授中書舍人。崇禎三年考選給事中。永平初復，列上善後七事。帝採納之，補授兵科。明年八月疏劾首輔周延儒：「以機械變詐之心，運刑名督責之術。見佞則加之膝，結袁弘勛、張道濬為腹心；遇賢則墜之淵，擯錢象坤、劉宗周於草莽。傾陷正士，加之極刑，曰『上意不測也』。攘竊明旨，播諸朝右，曰『吾意固然也』。皇上因旱求言，則恐其揚己過，故削言官以立威；皇上慎密兵機，則欲其箝人口，故挫直臣以怵眾。往時糾其罪惡者盡遭斥逐，而親知鄉曲遍列要津。大臣之道固如是乎？」忤旨切責。屢遷工科左給事中，陳當務十二事：一納諫，二恤民，三擇相，四勿以內批用輔臣，五勿使中官司彈劾，六勿令法外加濫刑，七止緹騎，八停內操，九抑武臣驕玩，十廣起廢，十一敕有司修城積粟，十二講聖諭六條。出封益藩，事竣還里。九年即家進刑科都給事中。還朝愆期，為給事中陳啟新所劾，貶秩調外。未行，疏論溫體仁六大罪。略言：陛下當邊警時，特簡體仁入閣。體仁乃不以道事君，而務刑名。窺陛下意在振作，彼則借以快恩仇；窺陛下治尚精明，彼則託以張威福。此謂得罪於天子。鳳陽、昌平鍾靈之地，體仁曾無未雨綢繆，兩地失守，陵寢震驚。此謂得罪於祖宗。燮理職在三公。體仁為相，日月交蝕，星辰失行，風霾迭見，四方告災，歲比不登，地震河決，城陷井枯，曾莫之懲，則日尋恩怨，圖報睚眦。此謂得罪於天地。強敵內逼，大盜四起，高麗旦暮且陷。體仁冒賞冒廕，中外解體因之。此謂得罪於封疆。體仁子見屏於復社諸生，募人糾彈，株連不已。且七年又議裁減茂才，國家三百年取士之經，一旦壞於體仁之手。此謂得罪於聖賢。同生天地，誰無本心，體仁自有肺腸，偏欲殘害忠良。祇今文武臣僚，幾數百人，駢首囹圄，天良盡喪。此謂得罪於心性。
夫人主之辨姦在明，而人主之去姦在斷。伏願陛下大施明斷，速去體仁。毋以天變為不足畏，毋以人言為不足恤，毋以羣小之逢迎為必可任，毋以一己之精明為必可恃。大赦天下，除苛政，庶倒懸可解，太平可致。
帝怒，除名，下吏按治。踰月，體仁亦罷。中官杜勳雅重朝佑，令其上疏請罪，而己從中主之，可復故官，朝佑不應。十一年冬，國事益棘，獲罪者益眾，獄幾滿。朝佑乃從獄中上書，請寬恤，語過激。會有邊警，未報也。明年春，責以顛倒賢奸，恣意訕侮，廷杖六十，創重而卒。當時臺省競言事，言不中多獲譴。章正宸、莊鼇獻、李汝璨之徒好直諫，朝佑嘗疏稱之。

 延伸阅读 


 参考文献 

Chao
Category:臨川人
Category:萬曆四十年壬子科江西鄉試舉人
Category:明朝江西鄉試解元
Category:明朝刑科都給事中
Category:明朝中書舍人
Category:明朝被殺害人物
Category:明朝兵科給事中